open-index/open-wikipedia-markdown huggingface dataset:
Dolomiten

**Dolomiten** on Etelä-Tirolissa Italiassa ilmestyvä saksankielinen sanomalehti. Sanomalehti ilmestyy kuusi kertaa viikossa, maanantaista lauantaihin. Sen ensimmäinen numero ilmestyi vuonna 1882 nimellä *Der Tiroler*. Lehti kantoi nimeä *Der Tiroler* vuoteen 1923 saakka, jolloin sen nimeksi vaihdettiin *Der Landsmann*. Sanomalehti sai nykyisen, vuoriryhmä Dolomiittien mukaan nimetyn nimensä vuoden 1925 jälkeen. Sen levikki on noin 57&nbsp;000 ja se on Etelä-Tirolin maakunnan johtava saksankielinen sanomalehti. Sen päätoimitus sijaitsee Bolzanon kaupungissa (*Bozen* saksan kieleksi).

## Aiheesta muualla
* Viralliset kotisivut
Freaky Friday

**Freaky Friday** voi viitata:

*''Freaky Friday'', Mary Rodgersin vuonna 1972 ilmestynyt lastenkirja
*''Freaky Friday'' (vuoden 1976 elokuva), pääosissa Jodie Foster ja Barbara Harris
*''Freaky Friday'' (vuoden 1995 elokuva), pääosissa Gaby Hoffmann ja Shelley Long
**[[Perjantai on pahin]]* (), vuoden 2003 elokuvan pääosissa Lindsay Lohan ja Jamie Lee Curtis
*"Freaky Friday", tanskalaisen popyhtye Aquan kappale
Shanksville

**Shanksville** on kunta (*[[borough]]*) Yhdysvalloissa Pennsylvaniassa Somersetin piirikunnassa. Vuonna 2013 Shanksvillessä oli noin 230 asukasta. Se on osa Johnstownin suurkaupunkialuetta. Shanksville sai kansainvälistä huomiota syyskuun 11. päivän iskujen aikana, kun yksi kaapatuista lentokoneista putosi maahan Shanksvillen viereisessä kunnassa Stonycreek Townshipissä. Lentokone oli arvioiden mukaan tarkoitus ohjata päin Valkoista taloa tai Yhdysvaltain kongressitaloa, mutta matkustajat tekivät yllätyshyökkäyksen ohjaamoon, jossa käydyn tappelun seurauksena lentokone putosi maahan.

## Lähteet
Kukka (yhtye)

**Kukka** oli suomalainen diskopop-yhtye, joka saavutti kulttisuosiota Tampereella vuosituhannen vaihteessa.

Kukka perustettiin Tampereella keväällä 1997. Se teki ensimmäisen, neljä kappaletta sisältäneen demonsa samana vuonna ja soitti ensimmäiset keikkansa kesällä 1998. Seuraavan vuoden aikana yhtye teki vielä pari demoa, jotka poltettiin myöhemmin *Collected Works* -nimiseksi CD:ksi.

Merceedee's-pienlevy-yhtiö julkaisi Kukan ensimmäisen virallisen singlen alkuvuodesta 2000. Sen ensimmäinen painos myytiin nopeasti loppuun.

Yhtye teki pienen kiertueen myös Pietariin ja Moskovaan vuonna 2000. Jukka Kärkkäinen ohjasi musiikkivideon kappaleesta ”Hot Light”. Videon myötä yhtye huomattiin myös Tampereen ulkopuolella ja haastatteluja annettiin MoonTV:lle ja MTV3:n *[[Jyrki (televisio-ohjelma)|Jyrkille]]*.

Alkuvuodesta 2001 Kukka konsertoi taas Pietarissa. Suosio kasvoi jatkuvasti, mutta erään konsertin päätteeksi Tampereen Yo-talolla vuonna 2001 yhtye ilmoitti, että se lopettaa.

Kukka teki lyhyen paluun vuonna 2007, jolloin Helmi-levyt julkaisi kahden CD:n kokoelma-albumin yhtyeen koko tuotannosta ja yhtye teki muutaman konsertin.

Yhtyeen jäsenet ovat myöhemmin soittaneet muun muassa kokoonpanoissa Risto, Moppi & Aivokurkiaiset ja Aloha Junktion.

## Kokoonpano
* Tuomas ”Moppi” Toiviainen – laulu, kitara, koskettimet, ohjelmointi
* Risto Ylihärsilä – koskettimet, rummut, ohjelmointi
* Ville Koistinen – basso, koskettimet

## Diskografia
### Albumit
* 

### Singlet
* 

## Lähteet

## Aiheesta muualla
*
Åse Kleveland

**Åse Maria Kleveland** (s. 18. maaliskuuta 1949 Tukholma) on ruotsalais-norjalainen muusikko ja poliitikko. Hän tuli ensin tunnetuksi laulajana, ja sai sen jälkeen useita luottamustehtäviä kulttuurin alalla. Hän oli Norjan kulttuuri- ja kirkollisministeri vuosina 1990–1996.

Kleveland syntyi Ruotsissa ja muutti Norjaan 1956. Hän puhuu sujuvasti norjaa, ruotsia, ranskaa ja japania.  Hän on opiskellut oikeustiedettä ja suoritttanut tutkinnon ensimmäisen vaiheen. Hän on toiminut Norjan työväenpuolueessa. Hänet nimettiin Norjan kulttuuri- ja kirkollisministeriksi vuosiksi 1990–1996 Gro Harlem Brundtlandin hallitukseen. 

Vuosina 1987–1990 Kleveland oli huvipuisto TusenFrydin toimitusjohtaja.

## Ura laulajana
Åse Kleveland alkoi soittaa klassista kitaraa kahdeksanvuotiaana ja kaksi vuotta myöhemmin esiintyi ensi kerran radio-ohjelmassa. Hänen ensimmäinen viisuteelmänsä oli Erik Byen show'ssa, kun hän oli 13 vuotta vanha. Hänen ensimmäinen albuminsa julkaistiin, kun hän oli 15 vuotta vanha, ja toinen oli yksi uraauurtavista viisupoppiaallon edelläkävijöistä: yhdistelmä perinteistä kansanmusiikkia ja poppia. Tämä johti kutsuun esiintyä Pariisissa ja jonkin aikaa hän matkustikin Pariisin ja lukion väliä Lillestrømissä, Oslosta pohjoiseen. 17-vuotiaana hän teki ison kiertueen Japanissa. Se sisälsi useita televisioshowesiintymisiä ja singlejen julkaisuja Japanissa.

Laulajana hän on tunnettu synkästä, sielukkaasta äänestään. Laulamisen lisäksi hän myös soittaa kitaraa ja on säveltänyt lauluja laulaja-lauluntekijä -perinteen mukaisesti. Soolouransa lisäksi hän on myös viisuyhtyeen Ballade!:n jäsen.

Vuonna 1966 Kleveland edusti Norjaa Eurovision laulukilpailussa esityksellä Intet er nytt under solen (*Ei mitään uutta auringon alla*) saavuttaen kolmannen sijan. Hän rikkoi perinteitä naisesiintyjien suhteen sikäli, että oli ensimmäinen, joka ei ollut pukeutunut mekkoon, valitessaan housupuvun sen sijaan. Päinvastoin puolestaan Ison-Britannian edustaja Kenneth McKellar oli pukeutunut kilttiin.

Vuonna 1986 hän juonsi ensimmäisen Norjan isännöimän Eurovision laulukilpailun, joka pidettiin Bergenissä, Bobbysocksin voitettua vuonna 1985. Vuonna 2014 hän aloitti esiintymiset pitkän tauon jälkeen,ja vuonna 2020 hän julkaisi albumin *På frihjul* 44 vuoden tauon jälkeen.

## Luottamustehtävät
Kleveland oli Norjan muusikkojen ammattiyhdistyksen johdossa vuodesta 1979 vuoteen 1987. Vuonna 1990 hänestä tuli  Lillehammerin olympialaisten kulttuurijohtaja. Hän oli tasa-arvoneuvoston puheenjohtaja 1987–1990, kulttuuriministeri 1990–1996, Ruotsin Filmi-Instituutin presidentti vuodesta 2000 vuoteen 2006, ja Norjan kansallisen konserttiyhtiön johtaja 2006–2012. Vuosina 2007–2013 hän oli norjalaisen humanistiyhdistyksen johtokunnan puheenjohtaja.

## Lähteet
Thea von Harbou

**Thea Gabriele von Harbou** (27. joulukuuta 1888 Tauperlitz Baijeri –  1. heinäkuuta 1954 Berliini) oli saksalainen kirjailija, elokuvakäsikirjoittaja ja näyttelijä, syntyperältään preussilaista aristokratiaa. 
Hänen ensimmäinen romaaninsa ilmestyi 1905 lehdessä *Deutsche Roman-Zeitung*. Hän kuitenkin ryhtyi näyttelijäksi ja aloitti 1906 Düsseldorfissa, mistä hän muutti Weimariin (1908), Chemnitziin (1911) ja Aacheniin (1913). Aachenissa hän tutustui ensimmäiseen aviomieheensä, näyttelijä, ohjaaja Rudolf Klein-Roggeen, ja he avioituivat 1914.

Hän kirjoitti vuonna 1920 Fritz Langin kanssa ensimmäisen elokuvakäsikirjoituksensa *[[Unelmien temppeli]]*. Langista tuli hänen toinen aviomiehensä 1922, ja he tekivät seuraavina vuosina yhteistyötä, kirjoittivat esimerkiksi käsikirjoituksen elokuviin  *[[Metropolis (elokuva)|Metropolis]]* ja *[[M – kaupunki etsii murhaajaa]]*. He muuttivat erilleen lokakuussa 1931, ja avioero tuli voimaan 1933. Von Harboun liittyminen Saksan kansallissosialistiseen työväenpuolueeseen vuonna 1932 oli luultavasti syy avioeroon Langista, joka 1934 muutti Saksasta Pariisiin, kun hänen elokuvansa *[[Tri Mabusen testamentti]]* oli kielletty Saksassa. 

Harbou teki käsikirjoituksen elokuvaan *[[Der Herrscher]]* (1937), jonka ohjasi Veit Harlan ja pääosaa näytteli Emil Jannings. Elokuva kertoo ehdottomasta alistumisesta diktaattorin valtaan, ja palkinto tulee täydellisenä voittona.

Brittiläinen sotilashallinto pidätti hänet toisen maailmansodan jälkeen, ja hän joutui tekemään sekalaisia töitä, kuten siivoamaan raunioita pommituksen jäljiltä. Saatuaan työluvan hän teki jonkin verran töitä elokuvan parissa ja jatkoi käsikirjoituksien kirjoittamista.

## Aiheesta muualla
*
* Elämäkerta
Anthony Jackson

**Anthony Jackson** (23. kesäkuuta 1952 – 19. lokakuuta 2025) oli yhdysvaltalainen basisti.

Jackson toimi sessiomuusikkona 1970-luvulta lähtien lukuisten artistien kanssa. Hän mainitsi esikuvikseen Motown-basisti James Jamersonin, Jefferson Airplane -yhtyeen basistin Jack Casadyn sekä ranskalaisen säveltäjän Olivier Messiaenin.

Jackson oli kuusikielisen bassokitaran pioneeri, ja hän soitti yksinomaan sitä vuodesta 1981 lähtien. Jacksonin käyttämää soitinta kutsutaan kontrabassokitaraksi.

## Diskografia
Anthony Jackson on soittanut muun muassa seuraavilla albumeilla:
* Michel Camilo: *Rendezvous*, *Triangulo*, *Thru My Eyes, Why Not?*, *One More Once*, *Vocal RendezVous*
* Chick Corea: *Leprechaun*
* Steely Dan: *Gaucho*, *My Rival*, *Glamour Profession*
* Al Di Meola: *Casino*, *Elegant Gypsy*, *Electric Rendezvous*, *Tour De Force*, *Splendido Hotel*, *Kiss My Axe*
* Donald Fagen: *The Nightfly*, *I.G.Y*, *What A Beautiful World*, *Ruby Baby*
* Roberta Flack: *Feel Like Makin' Love*
* Chaka Khan: *Naughty*, *Cha' Gonna Do for Me*, *Chaka*
* Wayne Krantz: *Your Basic Live '06*, *Signals*
* Bireli Lagrene: *My Favorite Django*
* Pat Metheny: *Secret Story*
* Michel Petrucciani: *Playground*, *Both Worlds*, *Trio In Tokyo*
* Simon Phillips: *Force Majeure*, *Another Lifetime*
* Lee Ritenour: *World Of Brazil*, *OverTime*
* Alejandro Sanz: *No Es Lo Mismo*
* Paul Simon: *One Trick Pony*, *Hearts And Bones*
* Mike Stern: *Odds Or Evens*, *Who Let The Cats Out?*
* Hiromi: *Another Mind*, *Brain*
* Dave Weckl: *Masterplan*, *Hard Wired*
* Nino Bonocore: *La naturale incertezza del vivere*

## Lähteet

## Aiheesta muualla
Steropodon

***Steropodon galmani*** oli aikaisella liitukaudella elänyt nokkaeläinlaji ja suvun ***Steropodon*** ainoa jäsen. Se oli 35&nbsp;cm pitkä ja yksi aikansa suurimmista nisäkkäistä. Muiden nokkaeläinten tapaan *Steropodon* lisääntyi munimalla, mutta nykyisin elävästä vesinokkaeläimestä poiketen sillä oli hampaat.

Laji tunnetaan Australian Lightning Ridgeltä Uudesta Etelä-Walesista löytyneen leukaluun fossiilin perusteella. Löytymisensä jälkeen *Steropodon* luokiteltiin heimoon *Steropodontidae* yhdessä *[[Teinolophos]]*-nokkaeläimen kanssa, mutta molemmat lajit siirrettiin myöhemmin vesinokkaeläinten heimoon (*Ornithorhynchidae*).

## Lähteet
Rudolf Klein-Rogge

**Friedrich Rudolf Klein-Rogge** (s. 24. marraskuuta 1885 Köln, Saksa – 30. huhtikuuta 1955 Graz, Itävalta) oli saksalainen näyttelijä ja käsikirjoittaja. Klein-Rogge oli 1920- ja 1930-luvun Saksassa huomattavimpia näyttelijöitä, ja hän näytteli useissa Fritz Langin elokuvissa. 

Klein-Roggen rooleista muistettavimpia ovat hullu tiedemies Rotwang Fritz Langin elokuvassa *[[Metropolis (elokuva)|Metropolis]]* ja nimiosa Langin Tri Mabuse -sarjassa.

## Elämäkerta
Klein-Roggen isä oli korkea-arvoinen sotilas. Koulun käytyään Klein-Rogge opiskeli taidehistoriaa ja kirjallisuutta Berliinin ja Bonnin yliopistossa ja opiskeli samalla näyttelemistä. Ensi-esiintymisensä näyttämöllä hän teki 1909, jolloin hän 20-vuotiaana näytteli Cassiuksen osan *[[Julius Caesar (näytelmä)|Julius Caesarissa]]* Työskennellessään Aachenissa hän tutustui käsikirjoittaja, kirjailija Thea von Harbouiin, ja he avioituivat 1914. He muuttivat yhdessä Berliiniin, ja 1918–1924 hän näytteli Berliinin Lessing-teatterissa. He erosivat 1921, ja Harbou avioitui Fritz Langin kanssa.

Klein-Rogge aloitti elokuvanäyttelemisen 1919 pikkuosissa. Ensimmäinen merkittävä elokuvarooli oli Fritz Langin elokuvassa *[[Kamppailevia sydämiä]]* *Kampfende Herzen* (1920), ja hän työskenteli Langin kanssa kolmessa ohjaajan tunnetuimmassa elokuvassa , *[[Dr. Mabuse, der Spieler]]* (1922, suomeksi kahtena osana *[[Tri Mabuse – ihmispeto]]* ja *[[Tri Mabuse rikosten pyörteissä]]* ), *[[Metropolis (elokuva)|Metropolis]]* (1927) ja *[[Tri Mabusen testamentti]]* (*Das Testament des Dr. Mabuse, *1933). Vuodesta 1933 alkaen hän näytteli useammin pikkuosissa. Toisen maailmansodan jälkeen hän toivoi jälleen yhteistyötä Langin kanssa, mutta tällä ei ollut sopivia osia. 

Klein-Rogge hakeutui teatteriohjaajaksi Graziin, jossa hän kuoli veljeltään 1943 hankkimassaan Wetzelsdorfin linnassa. Hän näytteli yhteensä yli 85 elokuvassa.

Klein-Rogge oli naimisissa neljä kertaa: Greta Melchorin, käsikirjoittaja Thea von Harboun ja Margarete Neffin kanssa sekä ruotsalaisen näyttelijän Mary Johnsonin kanssa 1932–1955. 

## Aiheesta muualla
*
*Lyhyt elämäkerta 
*The Rudolf Klein-Rogge Fanpage 
*Valokuvia Rudolf Klein-Roggesta
Landivisiau

**Landivisiau** on kunta Finistèren departementissa Bretagnen hallintoalueella Ranskassa. Kunnassa oli 8 751 asukasta vuoden 1999 väestönlaskennassa. Landivisiaun pinta-ala on 19 neliökilometriä.

## Lähteet

## Aiheesta muualla
Landerneau

**Landerneau** on kunta Finistèren departementissa Bretagnen hallintoalueella Ranskassa. Kunnassa oli 14 281 asukasta vuoden 1999 väestönlaskennassa. Landerneaun pinta-ala on 13 neliökilometriä.

"Landerneau" tarkoittaa nykyisin ranskan kielessä sisäänlämpiävää pientä piiriä, etenkin silloin kun tapahtuu jotain tämän piirin mieltä järkyttävää. Sanonta on peräisin Alexandre Duvalin näytelmästä *les Héritiers* (1796), jossa kylä mainitaan.

## Lähteet
Lesneven

**Lesneven** on kunta Finistèren departementissa Bretagnen hallintoalueella Ranskassa. Kunnassa oli 6 348 asukasta vuoden 1999 väestönlaskennassa. Lesnevenin pinta-ala on 10 neliökilometriä.

## Lähteet
Jérémie Janot

**Jérémie Janot** (s. 11. lokakuuta 1977 Valenciennes, Ranska) on ranskalainen jalkapallovalmentaja ja entinen maalivahti. Hän pelasi lähes koko uransa Ranskan Ligue 1:ssä Saint-Étiennessä.

## Ura
Siirryttyään kotikaupunkinsa junioriseurasta Valenciennesistä Saint-Étienneen suurimmaksi epäilyn kohteeksi joutui hänen pituutensa pelatessaan ensimmäisiä otteluita uudessa seurassaan Ligue 2:ssa kaudella 1998–1999. Ainoastaan 176 senttimetriä pitkä maalivahti osoitti kuitenkin olevansa varsin ketterä ja kimmoisa, jolla hän on korvannut puuttuvat sentit pituudestaan. Ensimmäisen neljä kautta vuodesta 1998 lähtien olivat varsin maltillisia valmentajien peluutettua Janotia varamaalivahtina, kun Saint-Étiennen yrittäessä pysyä Ligue 1:ssä. Kaudella 2002–2003 hän sai tilaisuutensa toimia joukkueensa ykkösmaalivahtina, jonka myötä Saint-Étienne nousi kahden vuoden jälkeen takaisin Ligue 1:n. Todellisen läpimurron Janot teki kaudella 2004–2005, kun hän teki uuden ennätyksen Ligue 1:ssä pitämällä maalinsa puhtaana 1534 minuuttia. Samalla kaudella Janot muistetaan tempauksestaan pitäessään Hämähäkkimiesmäistä peliasua yllään. Kauden jälkeen hän kuulunut sarjan parhaimpiin maalivahteihin, mutta huolimatta siitä Janot ei ole koskaan esiintynyt Ranskan maajoukkueessa.

## Saavutukset
* Ligue 2 mestaruus: 1999, 2007

## Aiheesta muualla
* Virallinen sivusto  
* Janot LFP:n sivustolla 
* Transfermarkt 
* Weltfussball
Tale Spinnin’

**Tale Spinnin**' on fuusiojazz -yhtye Weather Reportin viides albumi, joka julkaistiin vuonna 1975 Columbia Recordsilla. Rumpuja albumilla soittaa Leon "Ndugu" Chanceler, joka tunnetaan työstään Carlos Santanan parissa. Nauhoitusten jälkeen Chanceleria pyydettiin jäämään pysyväksi jäseneksi, mutta siirtyi kuitenkin takaisin Santanan yhtyeeseen.

## Kappaleet

# "Man in the Green Shirt" (Zawinul) – 6:29 
# "Lusitanos" (Shorter) – 7:25 
# "Between the Thighs" (Zawinul) – 9:33 
# "Badia" (Zawinul) – 5:21 
# "Freezing Fire" (Shorter) – 7:29 
# "Five Short Stories" (Zawinul) – 6:56 

## Kokoonpano

* Joe Zawinul &ndash; laulu, kitara, melodica, ARP 2600 -syntetisaattori, Rhodes-sähköpiano, mzuthra, ksylofoni, symbaalit
* Wayne Shorter &ndash; sopraano- ja tenorisaksofoni
* Alphonso Johnson &ndash; sähköbasso
* Leon Chanceler &ndash; rummut, symbaalit
* Alyrio Lima &ndash; perkussiot
Moëlan-sur-Mer

**Moëlan-sur-Mer** on kunta läntisessä Ranskassa Finistèren departementissa Bretagnen alueella. Se sijaitsee Atlantin rannikolla.

Moëlan-sur-Mer on ollut taiteilijoiden suosima paikka. Siellä ovat oleskelleet muun muassa taidemaalari Maurice Asselin ja kirjailija Pierre Mac Orlan.

## Tunnettuja kuntalaisia
*Léon Le Calvez (1909 – 1995), kilpapyöräilijä

## Aiheesta muualla

## Lähteet
Ploudalmézeau

**Ploudalmézeau** on kunta Finistèren departementissa Bretagnen hallintoalueella Ranskassa. Kunnassa oli 4 994 asukasta vuoden 1999 väestönlaskennassa. Ploudalmézeaun pinta-ala on 23 neliökilometriä.

Kunnan lähellä tapahtui vuonna 1978 tuhoisa Amoco Cadizin öljyvuoto-onnettomuus.

## Lähteet
Mysterious Traveller

**Mysterious Traveller** on fuusiojazz-yhtye Weather Reportin neljäs albumi, joka julkaistiin vuonna 1974 Columbia Recordsilla. Albumi oli alkuperäisbasisti Miroslav Vitousille viimeinen, ja hänen tilalleen tuli Alphonso Johnson. Myös Greg Errico, joka soitti rumpuja *[[Sweetnighter]]*-levyn kiertueella ja *Mysterious Travellerin* nauhoituksissa, kieltäytyi jäämästä pysyväksi jäseneksi. Hänen tilalleen tuli Ishmael Wilburn.

## Kappaleet

# Nubian Sundance (Zawinul) – 10:40 
# American Tango (Vitous, Zawinul) – 3:40 
# Cucumber Slumber (Johnson, Zawinul) – 8:22 
# Mysterious Traveller (Shorter) – 7:21 
# Blackthorn Rose (Shorter) – 5:03 
# Scarlet Woman (Johnson, Shorter, Zawinul) – 5:46 
# Jungle Book (Zawinul) – 7:25 

## Kokoonpano

* Joe Zawinul – laulu, kitara, kalimba, sähköurut, akustinen- ja sähköpiano, tamboura
* Wayne Shorter – sopraano- ja tenorisaksofoni
* Alphonso Johnson – sähköbasso
* Ishmael Wilburn – rummut
* Skip Hadden – rummut (kappaleet 1 & 4)
* Dom Um Romão – perkussiot, rummut
Sweetnighter

**Sweetnighter** on Weather Reportin kolmas albumi, joka julkaistiin vuonna 1973 Columbia Recordsilla. Vaikka yhtyeen alkuajoille ja fuusiojazzille yleensäkin ominaista improvisoitua soittamista kuullaan levyllä paljon, on musiikki hieman rakenteellisempaa kuin aiemmilla tuotoksilla.

## Kappaleet

#  
# 
#  
# 
# 
# 

## Kokoonpano

* Joe Zawinul &ndash; akustinen- ja sähköpiano, syntetisaattorit
* Wayne Shorter &ndash; sopraano- ja tenorisaksofoni
* Miroslav Vitous &ndash; sähköbasso
* Eric Cravatt &ndash; rummut (kappaleet 2, 4 & 6)
* Herschel Dwellingham &ndash; rummut (kappaleet 1, 2, 3 & 6)
* Dom Um Romão &ndash; perkussiot
* Muruga Booker &ndash; perkussiot
* Andrew White &ndash; sähköbasso (kappaleet 1, 4 & 6), englannintorvi (kappaleet 3 & 5)

## Lähteet
Pont-l’Abbé

**Pont-l’Abbé** on kunta Finistèren departementissa Bretagnen hallintoalueella Ranskassa. Kunnassa oli 7&nbsp;849 asukasta vuoden 1999 väestönlaskennassa. Pont-l’Abbén pinta-ala on 18 neliökilometriä.

## Lähteet

## Aiheesta muualla
Cholet

**Cholet** on ranskalainen kaupunkikunta, joka sijaitsee Maine-et-Loiren departementissa ja Pays de la Loiren alueella. Se on osa historiallista Maudesin aluetta.
__notoc__
## Maantiede
Cholet sijaitsee Maine-et-Loiren äärimmäisessä lounaisnurkassa. Alueella on kohtalaisia ylänkömuodostelmia, sillä sen keskikorkeus on 124 metriä merenpinnasta ja se muodostuu kaupungin kohdalla 63 metriä merenpinnasta olevasta matalimmasta kohdasta ja korkeimmillaan alue on 184 metriä merenpinnasta.

Kaupungin ilmasto on sekoitus merellistä ja ylängön ilmastoa, joka pysyy kohtalaisen lauhkeana ympäri vuoden.

## Historia
Kaupungin nimi tulee latinan sanasta *coletum*, joka puolestaan merkitsee kaalia. Alueelta onkin tehty merkittäviä historiallisia kaalinviljelyyn liittyviä löytöjä. 

Myös suola on näytellyt merkittävää roolia kaupungin historiassa, ja vuonna 1343 Ranskan kuningas Filip VI sääti siitä valtion monopolin ja määräsi tunnetun ja pahennusta herättäneen suolaveron eli gabellein. Kaupungista tuli tämän myötä eräs keskeinen suolahallinnon paikka.

Kaupungin taloudellisen kasvun syy oli kuitenkin tekstiiliteollisuuden voimakas nousu koko vanhan kuningasvallan aikana. Kuitenkin 1800-luvulla tekstiiliteollisuuden koneistumisen aikana siirtyi kaupungin teollisuuden pääpaino kenkäteollisuuteen ja näin siitä tuli pelastus työttömiksi joutuneille tekstiiliteollisuuden kutojille.

Nykyisin kaupungin ongelma on merkittävän kolmannen toimialan puuttuminen, eli palvelujen tuotanto ei ole pystynyt korvaamaan käytöstä poistuneita koneita.

## Lähteet

## Aiheesta muualla

* Kaupungin kotisivut 
* « Cholet » Maine-et-Loire alueen aluehallinnon sivut
Trégunc

**Trégunc**  on kunta Finistèren departementissa Bretagnen hallintoalueella Ranskassa. Kunnassa oli 6 354 asukasta vuoden 1999 väestönlaskennassa. Tréguncin pinta-ala on 51 neliökilometriä.

## Lähteet
Mátra

**Mátra** on vuoristoalue Pohjois-Unkarissa Hevesin ja Nógrádin läänien alueella Gyöngyösin ja Egerin kaupunkien välissä. Maan korkeimmat huiput, Kékestető (1014&nbsp;m) ja Galya-tető (965&nbsp;m), kuuluvat vuoristoon.

## Kaupungit/kylät
* Gyöngyös (33553)
* Pásztó
* Pétervására
* Bátonyterenye

## Aiheesta muualla

* Kotisivut
Mr. Gone

**Mr. Gone** on fuusiojazz -yhtye Weather Reportin kahdeksas studioalbumi, joka julkaistiin vuonna 1978. Albumi on tunnettu siitä, että *Down Beat* -lehti, joka oli ylistänyt yhtyeen aikaisempia levyjä, antoi *Mr. Gone*lle arvostelussaan ainoastaan yhden tähden. Albumia kritisoitiin muun muassa äänimaailman yli-orkestraatiosta ja kappaleiden eriskummallisista nimistä.

Kaupallisesti albumi menestyi kuitenkin melko hyvin, johtuen suurimmaksi osaksi edellisen albumin, *Heavy Weather*in suurmenestyksestä, ja albumi ylsikin Billboard-listalla sijalle #52.

## Kappaleet

# The Pursuit of the Woman in the Feathered Hat (Zawinul) – 5:03 
# River People (Pastorius) – 4:50 
# Young and Fine (Zawinul) – 6:55 
# The Elders (Shorter) – 4:21 
# Mr. Gone (Zawinul) – 5:26 
# Punk Jazz (Pastorius) – 5:09 
# Pinocchio (Shorter) – 2:26 
# And Then (Zawinul) – 3:22

## Kokoonpano

* Joe Zawinul &ndash; ARP 2600 -syntetisaattori, Rhodes 88 -sähköpiano, piano, polyfoninen Oberheim-syntetisaattori, Prophet 5 -syntetisaattori, Mu-Tron -efektitmelodika, kalimba, melodika, akustinen piano
* Wayne Shorter &ndash; sopraano- ja tenorisaksofoni
* Jaco Pastorius &ndash; bassokitara, rummut (kappaleissa 1 & 2)
* Peter Erskine &ndash; rummut (kappaleissa 1 & 7)
* Manolo Badrena &ndash; rummut, lyömäsoittimet
* Tony Williams &ndash; rummut (kappaleissa 5 & 6)
* Steve Gadd &ndash; rummut (kappaleissa 5 & 8)
Enrico Mainardi

**Enrico Mainardi** (19. toukokuuta 1897 Milano – 10. huhtikuuta 1976 München) oli italialainen säveltäjä ja sellisti.

Mainardi sai isältään sellon kolmivuotiaana ja esiintyi julkisesti yhdeksän ikäisenä. Hän opiskeli Milanon konservatoriossa, josta valmistui, sekä H. Beckerin oppilaana Berliinissä. Soittotaidot pääsivät rapistumaan ensimmäisen maailmansodan aikana, mutta Mainardi aloitti syventymisen sellonsoittotaitoon uudelleen.

Mainardi toimi Berliinin Valtionoopperan 1. sellistinä vuosina 1920-1931. Opettajana hän toimi Berliinin musiikkikorkeakoulussa vuodesta 1929 ja Rooman Accademia di Santa Ceciliassa vuodesta 1933.

Myöhemmällä iällään hän tuli tunnetuksi paitsi esiintyjänä, myös huomattavana pedagogina ja sellonsoiton professorina. Hän piti mestarikursseja mm. Salzburgissa, Luzernissa, Edinburghissa, Helsingissä, Tukholmassa ja Bonnissa. Jyväskylän kesässä hän oli useaan otteeseen pedagogina. Hän työskenteli uransa aikana Italian lisäksi Saksassa, jossa hän 78-vuotiaana kuolikin.

Mainardin sävellettyyn tuotantoon kuuluu esimerkiksi neljä sellokonserttoa.

Mainardi esiintyi Suomessa Helsingin kaupunginorkesterin konsertissa 29. tammikuuta 1960. 

## Lähteet

## Aiheesta muualla
* Viralliset sivut 
* CelloHeaven: Enrico Mainardi  
* German Composer's Archive
I Sing the Body Electric

**I Sing the Body Electric** fuusiojazz-yhtye Weather Reportin toinen albumi. Albumi vie ensimmäisellä albumilla kokeiltuja avantgarde-vaikutteita vieläkin pitemmälle.

B-puoli on taltioitu livenä Tokiossa.

## Kappaleet

# Unknown Soldier (Zawinul) – 8:00 
# The Moors (Shorter) – 4:45 
# Crystal (Vitous) – 7:25 
# Second Sunday In August (Zawinul )– 4:13 
# Medley: Vertical Invader/T.H./Dr. Honoris Causa – 10:40 
# Surucucú (Shorter) – 7:42 
# Directions (Zawinul) – 4:36 

## Kokoonpano

*Joe Zawinul – akustinen- ja sähköpiano, ARP 2600 -syntetisaattori
*Wayne Shorter – saksofonit
*Miroslav Vitous – basso
*Eric Gravatt – rummut
*Dom Um Romão – lyömäsoittimet
Rock Island

**Rock Island** on Jethro Tullin albumi. Se jatkaa edellisen levyn hard rock -painotteista ilmaisua. Albumi ei kuitenkaan menestynyt aivan yhtä hyvin. *Kissing Willie* -kappaleen heavy-painotteinen riffi viittaa yhtyeen vuoden 1989 Grammy-voitolle parhaasta hard rock/heavy metal -albumista *[[Crest of a Knave]]* -albumilla.

## Kappaleet

#"Kissing Willie"
#"The Rattlesnake Trail"
#"Ears of Tin"
#"Undressed to Kill"
#"Rock Island"
#"Heavy Water"
#"Another Christmas Song"
#"The Whaler's Dues"
#"Big Riff and Mando"
#"Strange Avenues"

### Remasteroidun version (2006) bonuskappaleet (live 13. lokakuuta 1989 Zürichissä)
#"A Christmas Song"
#"Cheap Day Return"/"Mother Goose"
#"Locomotive Breath"

***kaikki kappaleet [[Ian Anderson]]**

## Muusikot

*Ian Anderson: laulu, huilu, akustinen kitara, kosketinsoittimet, mandoliini, rummut (kpl. 2 & 7)
*Martin Barre: kitarat
*Dave Pegg: basso, akustinen basso, mandoliini
*Doane Perry: rummut

*Martin Allcock: kosketinsoittimet (kpl. 1 & 10)
*Peter-John Vettese: kosketinsoittimet (kpl. 3, 4, 5 & 6)
Fangornin metsä

**Fangornin metsä** () oli ikivanha metsä *[[Taru sormusten herrasta]]* -romaanissa. Se sijaitsi Sumuvuorten kaakkoispäässä Entinojan ja Liituvirran yläjuoksujen välillä. Suuruudestaan huolimatta metsä oli Kolmannella Ajalla vain sirpale, Itäkolkka, muinaisesta metsästä, joka oli peittänyt koko Eriadorin Sinivuorilta itään. Metsän huvetessa olivat Fangorniin jääneet eristyksiin kenties Keski-Maan viimeiset entit. Heistä vanhin oli Puuparta. Puuparran sindarinkielisestä nimestä Fangorn koko metsä oli saanut nimensä, ja usein myös metsää kutsuttiin lyhyesti vain Fangorniksi. Huolimatta vaikutelmasta jonka pidempi nimi suomennettuna antaa, se ei tarkoita ”Fangorn-entin metsää” omistusmuodossa.

Rohirrimin keskuudessa Fangornia kutsuttiin Enttimetsäksi, sillä heidänkin kansantarunsa tunsivat metsässä asuvat Puiden Paimenet. Tarut muuttuivat todellisuudeksi Sormuksen sodassa, kun entit lähtivät vielä viimeiselle sotamarssilleen; ne kukistivat Rautapihan ja huornit tuhosivat Sarumanin armeijat täydellisesti Ämyrilinnan taistelun päätteeksi.
Roots to Branches

**Roots to Branches** on Jethro Tullin vuoden 1995 studioalbumi. Se yhdistelee Tullin perinteistä folk rockia maailmanmusiikkivaikutteisiin Lähi-idästä ja Arabimaista.
Albumi jäi basisti Dave Peggin viimeiseksi yhtyeen riveissä ja kosketinsoittaja Andrew Giddingsin ensimmäiseksi yhtyeen vakituisena jäsenenä. Vuoden 2007 remasteroitu versio ei sisällä bonuskappaleita.

## Kappaleet

#"Roots To Branches" – 5:11
#"Rare And Precious Chain" – 3:35
#"Out Of The Noise" – 3:25
#"This Free Will" – 4:05
#"Valley" – 6:07
#"Dangerous Veils" – 5:35
#"Beside Myself" – 5:50
#"Wounded, Old And Treacherous" – 7:50
#"At Last, Forever" – 7:55
#"Stuck In The August Rain" – 4:06
#"Another Harry's Bar" – 6:21

***kaikki kappaleet [[Ian Anderson]]**

## Muusikot

*Ian Anderson: laulu, huilut, akustinen kitara
*Martin Barre: kitara
*Doane Perry: rummut
*Andrew Giddings: kosketinsoittimet
*Dave Pegg: basso (kpl. 3,5,11)
*Steve Bailey: basso (kpl. 1,6,7,8,9,10)
Somalian kuiva vuoristometsä

**Somalian kuiva vuoristometsäalue** on yksi Maailman luonnonsäätiön nimeämistä ekologisista suojelukohteista. Se sijaitsee Afrikan sarven pohjoisosassa. Siihen kuuluu korkeita vuoristoalueita lähellä merta. Alueen kasvisto on ainutlaatuinen. Oman kasvilajiston lisäksi alueelta löytyy myös Välimeren alueen kasveja, joita ei löydy muualta Itä-Afrikassa. Tällä luonnonmaantieteellisellä alueella sijaitsee Somalian korkeimmat vuoret ja korkein sademäärä. Johtuen alueen vaikeapääsyisyydestä ja eristyneestä sijainnista luonto on säilynyt monin paikoin lähes koskemattomana.

Nykyään aluetta uhkaa metsän polttaminen puuhiileksi ja myynti sahatavaraksi sekä öljyn ja mineraalien etsintä. Väestön ja metsästyksen lisääntyessä suurempien nisäkkäiden määrät ovat pienentyneet. Alueen vaikeapääsyisyys ja kiistanalainen sijainti Somalimaan ja Puntmaan autonomisen alueen välissä on tehnyt alueesta somalialaisten merirosvojen turvapaikan.

## Luonnonmaantieteellinen alue
Tämä luonnonmaantieteellinen alue käsittää Afrikan sarven kärjen ulottuen Puntin autonomiselta alueelta Somalian rannikolta Somalimaahan. Surudin vuoristossa Somalian korkein vuori Shimbiris nousee 2&nbsp;416 metrin korkeuteen. Alue jatkuu Punaisenmeren rannikkotasanteelta noin 300 kilometriä etelään ja lännessä kohti Intian valtamerta. Laajat vuoristoalueet nousevat yli 1&nbsp;500 metrin korkeuteen.

### Ilmasto
Ilmasto on kuuma ja kuiva. Kausittaiset lämpötila vaihtelut ovat huomattavia. Keskimääräinen lämpötila vaihtelee 21&nbsp;°C:n ja 30&nbsp;°C:n välillä alangolla sekä 9&nbsp;°C:n ja 21&nbsp;°C:n välillä vuoristossa. Keskimääräinen sademäärä on alavilla alueilla alle 200 millimetriä vuodessa. Lähellä Maydhiä sademäärä on Somalian korkein, yli 700 mm vuodessa.

### Geologia
Pääasiassa vuoristoalueitten kallioperä koostuu kalkkikivestä ja kipsistä, jota peittää ohut saviperäinen maa, joka kerää vain vähän kosteutta sadeaikojen ulkopuolella.

### Kasvillisuus
Monet kasvilajit ovat endeemisiä ja kasvavat vain tällä alueella, kuten *[[Reseda sessilifolia]]* -resedalaji. Kasvillisuus tällä luonnonmaantieteellisellä alueella vaihtelee johtuen korkeuseroista, sateiden määrästä  ja maaperästä. Rannikon puoliautiomaaelinympäristöstä löytyy hyvin vähän muuta kuin ruohovartista kasvillisuutta. Ylemmillä alueilla sisämaassa puuvartinen kasvillisuus yleistyy. Kasvillisuutta hallitsevat akaasiat (*Acacia*), mirhapuut (*Commiphora*) ja olibaanit (*Boswellia*). Jyrkillä rinteillä kasvaa ikivihreitä lajeja, kuten *[[Dracaena schizantha]]*, *[[Cadia purpea]]*, *[[Buxus hildebrandtii]]* ja *[[Pistacia aethiopica]]*, kun taas katajametsää kasvaa  korkeammalla vuoristossa.

### Eläimistö
Erityisesti Cal Madowissa ja sen ympäristössä on rikkaampi eläimistö kuin muualla Somaliassa. Siellä esiintyy harvinaisimmat ja alkuperäisimmät lajit. Kuten paikallisia peippo-, kyyhkys-, ja varpuslajeja. Nisäkkäistä mainittakoon paikalliset antilooppi- ja gasellilajit.

## Lähteet

## Aiheesta muualla
* 
* 
* 
* 
*  Somalian vuorien nimet, sijainnit ja korkeudet.
All Hope Is Gone

**All Hope Is Gone** on yhdysvaltalaisen metalliyhtyeen Slipknotin neljäs studioalbumi. Levy julkaistiin Yhdysvalloissa 20. elokuuta 2008. Sitä alettiin nauhoittaa helmikuun alussa 2008 Sound Farm -studiolla Iowassa. Albumin ensimmäinen single *All Hope Is Gone* julkaistiin digitaalisesti yhtyeen kotisivulla 23. kesäkuuta 2008. Albumin toinen single *[[Psychosocial]]* julkaistiin 7. heinäkuuta 2008, ja se soi ensimmäisestä singlestä poiketen radiolevityksessä. *Psychosocialin* musiikkivideo julkaistiin 18. heinäkuuta 2008. Kolmas single *[[Dead Memories]]* ja sen musiikkivideo julkaistiin marraskuussa 2008. Myös levyn kappaleeseen *Sulfur* on julkaistu musiikkivideo.

Ennen nauhoitusten aloittamista yhtye asetti tavoitteekseen luoda siihen astisen tuotantonsa raskaimman albumin. Slipknot siirtyi enemmän kohti death metalia albumillaan. Tämä on havaittavissa muun muassa kitaroiden ja rumpujen äänimaailmasta, blast beat -rummutuksesta sekä kappaleiden sovituksellisista ratkaisuista. Death metal -vaikutteet kuuluvat erityisesti *All Hope Is Gone* -nimikkoraidalla. Death metalin pioneeriyhtye Morbid Angelin David Vincent totesi Choosing Death -kirjan haastattelussa Slipknotin olevan mielestään death metalia.

Albumista on julkaistu myös erikoisversio, joka sisältää albumin lisäksi kolme bonusraitaa ja bonus-DVD:n albumin teosta.

Albumi nousi Yhdysvalloissa Billboard 200 -listan ja Suomessa virallisen albumilistan ykköseksi.

*All Hope Is Gone* jäi Slipknotin viimeiseksi studioalbumiksi pitkäaikaisella kokoonpanolla, joka oli koossa vuosien 1999 ja 2010 välisen ajan.

## Kappaleet

### Bonus-DVD
**Nine: The Making of All Hope Is Gone* -dokumentti (ohjaaja Shawn Crahan)

## Kokoonpano
* #0 Sid Wilson – levysoittimet, koskettimet
* #1 Joey Jordison – rummut
* #2 Paul Gray – basso
* #3 Chris Fehn – perkussio, taustalaulu
* #4 Jim Root – kitara
* #5 Craig Jones – samplet, koskettimet, media/taustanauhat
* #6 Shawn Crahan – perkussio, taustalaulu, rummut
* #7 Mick Thomson – kitara
* #8 Corey Taylor – laulu

## Arvostelut
* Allmusic: 
* Desibeli.net: 
* Entertainment Weekly: B+
* Imperiumi: 8+/10
* Metacritic: 68/100
* Soundi: 
* V2.fi: 

## Lähteet
Ergué-Gabéric

**Ergué-Gabéric** on kunta Finistèren departementissa Bretagnen hallintoalueella Ranskassa. Kunnassa oli 6 925 asukasta vuoden 1999 väestönlaskennassa. Ergué-Gabéricin pinta-ala on 40 neliökilometriä.

Ergué-Gabéric on osa Quimperin kaupunkiseutua (*Communauté d'agglomération Quimper Communauté*).

## Lähteet

## Aiheesta muualla
Gouesnou

**Gouesnou** on kunta Finistèren departementissa Bretagnen hallintoalueella Ranskassa. Kunnassa oli 6 042 asukasta vuoden 1999 väestönlaskennassa. Gouesnoun pinta-ala on 12 neliökilometriä.

Gouesnou on osa Brestin kaupunkiseutua (*Communauté urbaine de Brest*).

## Lähteet
Mark Waters

**Mark Stephen Waters** (s. 30. kesäkuuta 1964 Cleveland, Ohio) on yhdysvaltalainen elokuvaohjaaja. Hän on tullut ehkä parhaiten tutuksi elokuvista *[[Jospa se vain olisi totta]]*, *[[Perjantai on pahin]]* ja *[[Mean Girls]]*.

Mark Waters on ollut naimisissa näyttelijä Tina Spybeyn kanssa vuodesta 2000 lähtien. Watersin veli Daniel Waters on käsikirjoittaja.

## Elokuvia
* *[[Ei kieltoja]]* (1997)
* *[[Kämppikset (elokuva)|Kämppikset]]* (2001)
* ** (TV, 2002)
* *[[Perjantai on pahin]]* (2003)
* *[[Mean Girls]]* (2004)
* *[[Jospa se vain olisi totta]]* (2005)
* *[[Spiderwickin kronikat (elokuva)|Spiderwickin kronikat]]* (2008)
* *[[Pelimiehen painajainen]]* (2009)
* *[[Herra Popper ja pingviinit]]* (2011)
* *[[Vampire Academy]]* (2014)
* *[[Bad Santa 2]]* (2016)

## Aiheesta muualla
* 
*
J-Tull Dot Com

**J-Tull Dot Com** on Jethro Tullin studioalbumi vuodelta 1999. Se jatkaa edellisen albumin viitoittamaa tietä yhdistelemällä folk rockia ja maailmanmusiikkia. Albumin nimi promotoi yhtyeen silloista uutta internet-sivustoa. Albumi on basisti Jonathan Noycen ensimmäinen Tullin riveissä.

## Kappaleet
Kaikki kappaleet Ian Anderson ellei toisin mainita.

#Spiral – 3:53
#Dot Com – 4:26
#Awol – 5:21
#Nothing @ All (Giddings) – 0:57
#Wicked Windows – 4:43
#Hunt By Numbers – 4:00
#Hot Mango Flush (Anderson/Barre) – 3:49
#El Nino – 4:43
#Black Mamba – 4:59
#Mango Surprise – 1:17
#Bends Like A Willow – 4:54
#Far Alaska – 4:08
#The Dog-Ear Years – 3:35
#A Gift Of Roses – 3:54

Jotkin versiot sisältävät näytteen Ian Andersonin sooloalbumilta *The Secret Language Of Birds* (3:54).

## Muusikot

*Ian Anderson: laulu, huilut, bouzouki, akustinen kitara
*Martin Barre: kitara
*Andrew Giddings: urut, kosketinsoittimet, harmonikka
*Doane Perry: rummut, perkussio
*Jonathan Noyce: basso
Quimper

**Quimper** () on kunta Finistèren departementissa Bretagnen hallintoalueella Ranskassa. Kunnassa oli 63 238 asukasta vuoden 1999 väestönlaskennassa. Quimperin pinta-ala on 84 neliökilometriä. Se on Finistèren departementin hallinnollinen keskus.

Quimper on tunnettu fajanssinvalmistusperinteestään. Suomalaissyntyinen keramiikkataiteilija Marjatta Taburet teki elämänuransa kaupungissa.

## Lähteet
Plougastel-Daoulas

**Plougastel-Daoulas** on kunta Finistèren departementissa Bretagnen hallintoalueella Ranskassa. Sen pinta-ala on 46,8 neliökilometriä ja vuonna 2017 siellä asui 13&nbsp;337 asukasta.

Plougastel-Daoulas on osa Brestin kaupunkiseutua (*Communauté urbaine de Brest*).

## Lähteet

## Aiheesta muualla
Toni Vahela

**Toni Vahela** (s. 12. joulukuuta 1984) on suomalainen beach volleyn pelaaja sekä lentopalloilija. Hän on voittanut urallaan muun muassa kolme kertaa Suomen mestaruuden beach volleyssa vuosina 2006, 2009 ja 2011 sekä edustanut yhdessä Timo Haaviston kanssa Suomea muun muassa beach volleyn maailmankiertueella. Vahela voitti lentopallon Suomen mestaruuden VaLePan riveissä kaudella 2011-12 pelaten kakkospassarin roolissa.

## Ura
### Beach volley
Vahela aloitti beach volleyn miesten pro-tourilla ensimmäisen kerran kesällä 2003, jolloin hänen parinaan pelasi Veli-Pekka Kutila. Kesän jälkeen pari vaihtui huippulentopalloilija Timo Haavistoon. Vahela voitti parinsa kanssa yhden Pro-Tourin osakilpailun muun muassa. Kesällä 2005 pari jatkoi yhdessä ja saavutti useita turnausvoittoja Pro-Tourilla, ja päätti kautensa finaaliturnauksessa neljännelle sijalle. Yhteistyö jatkui myös kesällä 2006 jolloin pari oli noussut Pro-Tourin suosikkelihin. Kauden päätteeksi Vahela voitti SM-kultaa Helsingissä pelatussa lopputurnauksessa yhdessä Timo Haaviston kanssa. Kaudella 2007 Vahela osallistui kerran Haaviston kanssa beach volleyn maailmankiertueen turnaukseen, ja kausi huipentui SM-finaaleihin jossa joukkue jäi neljänneksi.

SM-kultaa Vahela / Haavisto ovat voittaneet  2006, 2009,  2011 2013 ja 2015. SM-hopeaa on tullut vuosina 2008, 2010 ja 2012.

### Lentopallo
Lentopallossa Vahela on edustanut SM-liigassa pelaavaa Vammalan Lentopallo. 1-sarjassa hän on edustanut Lahden Kimmoa. Hän voitti SM-hopeaa kaudella 2010–2011 ja SM-kultaa kaudella 2011-2012 VaLePan riveissä. Pelirooliltaan hän on lentopallossa passari. Kaudella 2012-13 Vahela pelaa Hurrikaani Loimaassa.

## Muuta
Vahela toimi hetken Vammalan ammattikoulun liikunnanopettajana keväällä 2011 ja syksyllä 2011 Sylvään koululla liikunnanopettajan sijaisena. 

## Saavutukset

* SM-kultaa 2012 (VaLePa, lentopallo)
* SM-kultaa 2006, 2009, 2011, 2013, 2015 (beach volley)
* SM-hopea 2011 (VaLePa, lentopallo)
* SM-hopeaa 2008, 2010, 2012 ja 2014 (beach volley)
* SM-neljäs 2005, 2007 (beach volley)

## Peliparit
*Veli-Pekka Kutila 2003
*Timo Haavisto 2004-

## Lähteet
Mikun

**Mikun** ( ja ) on kaupunki (vuodesta 1959) Komin tasavallan lounaisosassa Ust-Vymin piirissä Venäjällä.

Kaupunki sijaitsee Kotlasin ja Vorkutan välisen rautatien varrella, ja sieltä haarautuvat radat Syktyvkariin ja Koslaniin. Matkaa Syktyvkariin on rautateitse 96 kilometriä.

Vuonna 2010 kaupungissa asui 10&nbsp;732 henkeä. Talous perustuu rautatiehen sekä öljy- ja kaasujohdon huoltoon.

## Lähteet

## Aiheesta muualla
* Mikunin kaupungin sivusto  
* Kunnallispiirin sivut  
* Topografiakarttoja kaupungista ympäristöineen 
* Topografiakartta 1:200k kaupungin alueelta (1968)
Willemien Aardenburg

**Willemien Aardenburg** (s. 30. elokuuta 1966 Laren) on alankomaalainen entinen maahockeypelaaja ja olympiamitalisti. Hän oli mukana Alankomaiden pronssia voittaneessa joukkueessa Soulin olympialaisissa 1988. 

Aardenburg pelasi urallaan vain kolme maaottelua, eikä tehnyt niissä yhtäkään maalia.
Morlaix

**Morlaix** on kunta Finistèren departementissa Bretagnen hallintoalueella Ranskassa. Kunnassa oli 15&nbsp;990 asukasta vuoden 1999 väestönlaskennassa. Morlaixin pinta-ala on 25 neliökilometriä.

## Lähteet
Plouigneau

**Plouigneau** on kunta Finistèren departementissa Bretagnen hallintoalueella Ranskassa. Kunnan pinta-ala on 64,8 neliökilometriä ja vuonna 2017 siellä asui 5&nbsp;083 asukasta.

Plouigneau on osa Morlaixin kaupunkiseutua (*Communauté d'agglomération du Pays de Morlaix*).

## Lähteet

## Aiheesta muualla
Verohylky

**Verohylky** () oli Ruotsi-Suomessa perintötila, jonka omistaja ei ollut kolmeen vuoteen maksanut verojaan. Omistaja menetti tällöin sukuoikeutensa tilaan ja tila joutui valtion haltuun. Kruunun verorästejä kannettaessa ei voitu ulosmitata kruununtilaa, mutta tilallinen menetti asukasoikeutensa tilaan. Asukasoikeus siirtyi sellaiselle henkilölle, joka kykeni verorästit suorittamaan. Yhdistys- ja vakuuskirjan yhteydessä annettiin 21. helmikuuta 1789 määräys, ettei perintötilaa enää voitu pitää verohylkynä maksamattomien verojen vuoksi, ja näin käsite verohylky siirtyi historiaan.

## Lähteet
* Iso tietosanakirja, Otava 1939
* Uusi tietosanakirja, Tietosanakirja Oy 1966
Daniel Waters

**Daniel Waters** (s. 30. marraskuuta 1962 Cleveland, Ohio) on yhdysvaltalainen elokuvaohjaaja ja -käsikirjoittaja. Waters on ollut käsikirjoittamassa muun muassa elokuvia *[[Heathers]]* (1989), *[[Ford Fairlane (elokuva)|Ford Fairlane]]* (1990), *[[Hudson Hawk – varkaista parhain]]* (1991) ja *[[Batman – paluu]]* (1992).

Watersin nuorempi veli Mark Waters on myös elokuvaohjaaja.
Zu Chongzhi

**Zu Chongzhi** (; 429–500) tai **Wenyuan** () oli kiinalainen matemaatikko, insinööri ja tähtitieteilijä, joka laski piin likiarvoksi \pi \approx \tfrac{355}{113} . Hänen laskemansa likiarvo pitää paikkansa aina kahdeksanteen desimaaliin saakka. Arvon hän määritti 12&nbsp;288-sivuisen monikulmion avulla. Hän ratkaisi useita muita ongelmia *Zhui Shu* -teoksessaan, muun muassa määritti pallon tilavuudelle kaavan.

## Elämäkerta
Zǔ Chōngzhīn suku oli kotoisin nykyisestä Baodingin kaupungista, Kiinan koillisosasta. Hän itse syntyi vuonna 429 nykyisessä Nanjingin kaupungissa. Zun isoisoisä oli itäisen Jin-dynastian virkailija. Dynastian heikettyä tilalle tuli Liu-Song-dynastia, jonka palveluksessa palvelivat Zu Chongzhin isoisä ja isä. Zun suvussa oli runsaasti tähtitiedettä osaavia, joiden tiedot siirtyivät sukupolvelta toiselle. Tieto siirtyi varhaisessa vaiheessa myös Zulle, josta tulikin varsin etevä matemaatikko ja tähtitieteilijä. Uuden keisarin kuullessa pojasta, hän kutsui hänet hoviinsa opiskelemaan lisää. Vuonna 462 hän jätti keisarille muistionsa, jossa hän kritisoi käytössä ollutta He Chengtianin suunnittelemaa Yuanjia-kalenteria. Tilalle hän ehdotti mallia, jossa vuoteen mahtuisi tarkempi määrä lunaatio-vaiheita ja ottaisi huomioon myös päiväntasausten prekessioliikkeen huomioon. Daming-kalenterina tunnettu kalenteri otettiin käyttöön Zu Chongzhin kuoleman jälkeen vuonna 510 poikansa Zu Gengzhin ansiosta.

Li Chunfeng kutsui Zuta kaikkien aikojen parhaimmaksi matemaatikoksi. Hänen mukaansa Zu teki ympyrän kehän pituuden ja halkaisijan suhteelle kaksi approksimaatiota: \pi \approx \tfrac{22}{7} \approx \tfrac{355}{113} . Lisäksi hän määritti välin, jolta piin arvo löytyy: 3,1415926 < π < 3,1415927. Jälkimmäinen approksimaatio pysyi usean vuosisadan ajan kaikkein tarkimpana likiarvona. Se on myös tarkin murtolukuapproksimaatio piille, missä nimittäjä on alle 16&nbsp;600. Murtolukua kutsutaan joskus Zun suhteeksi.

Matematiikan ohella Zu tutki materelogiaa ja musiikin teoriaa. 

## Lähteet
Kyōshirō to Towa no Sora

**Kyōshirō to Towa no Sora** (京四郎と永遠の空, ) on japanilainen neliosainen manga ja sen pohjalta tehty animesarja. Sarjan on tehnyt Kaishaku eli Hitoshi Ota ja Terumasa Shichinohe. Anime sisältää kaksitoista jaksoa. Sarja tekee viittauksia moniin Kaishakun aikaisemmista teoksista, kuten Kannazuki no Miko, Magical Nyan Nyan Taruto, UFO Ultramaiden Valkyrie, ja erityisesti Steel Angel Kurumi.

## Aiheesta muualla
* Mangan virallinen kotisivu  
* Animen virallinen kotisivu
Frederik Willems

**Frederik Willems** (s. 8. syyskuuta 1979 Eeklo) on belgialainen maantiepyöräilijä, joka kilpaili ammattilaisena 2002–2014. Willemsin uran suurimmat saavutukset ovat Étoile de Bessèges -etappikilpailun voitto vuonna 2006 ja De Pannen kolmen päivän ajon voitto 2009. 

## Saavutuksia

;2002
:Kuuban ympäriajo, etapin 7 voitto
;2004 
:De Pannen kolmen päivän ajo, mäkikilpailun voitto
;2006
:Étoile de Bessèges, kokonaiskilpailun ja etapin 1 voitto
:Ster Elektrotoer, etapin 3 voitto
:Britannian ympäriajo, etapin 4 voitto
:Driedaagse van West-Vlaanderen, sprinttikilpailun voitto
;2009
:De Pannen kolmen päivän ajo, kokonaiskilpailun voitto

## Lähteet
*Profiili www.cyclingarchives.com-sivustolla 
*Saavutukset www.trap-friis.dk-sivustolla
Joulupukin juhannusyö

**Joulupukin juhannusyö** (eli *M.A. Nummisen ja hänen ystäviensä joululauluja*) on lähinnä humoristisia joululauluja sisältävä M. A. Nummisen studioalbumi. Se julkaistiin vuonna 1971. Levyllä esiintyy laulajina Nummisen lisäksi Chrisse Schwindt, Rauli Badding Somerjoki, Sinikka Sokka, Sakari Lehtinen, Jani Uhlenius ja Markku Into, orkesterina Viisi Vierasta Miestä. Albumin tunnetuimmat kappaleet ovat "Joulupukki puree ja lyö" sekä "Joulupukin juhannusyö".

Albumin CD-versio (LRCD 43) ilmestyi Siboney-levymerkillä vuonna 1997.

Hannu Taanila kirjoitti *Joulupukin juhannusyön* LP-julkaisun saatesanoihin: "Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla."

## Kappaleet
Sovitukset: Jani Uhlenius, paitsi 3 ja 12: Antero Jakoila ja 8: Anna Järvenpää.

# "Joulupukki puree ja lyö" (foksi, esittäjä: M. A. Numminen)  (Säv. M. A. Numminen, san. Jarkko Laine) – 1'44
# "Kanarian joulu" (cha-cha, esittäjä: Chrisse Schwindt)  (Säv. Jani Uhlenius, san. Jarkko Laine) – 2'32
# "Svengiä aatonaattona" (rock, esittäjä: Rauli Badding Somerjoki)  (Säv. Rauli Somerjoki, san. M. A. Numminen) – 1'39
# "Lapsuuden joulu" (masurkka, esittäjä: Sinikka Sokka)  (Säv. Rauli Somerjoki, san. Pentti Saaritsa) – 1'43
# "Iloisen tontun tarina" (rock-foksi, esittäjä: Rauli Badding Somerjoki)  (Säv. M. A. Numminen, san. Jarkko Laine) – 2'12
# "Käsittämätön joulu" (beat, esittäjä: Sakari Lehtinen ja kuoro)  (Säv. M. A. Numminen, san. Jarkko Laine) – 2'18
# "Tuureporin kaupungissa" (marssi, esittäjä: M. A. Numminen ja kuoro)  (Säv. M. A. Numminen, san. Jarkko Laine) – 2'25
# "Joulun jatsit" (jatsi, esittäjä: M. A. Numminen)  (Säv./san. M. A. Numminen) – 1'52
# "Joulurauhaa" (tango, esittäjä: Jani Uhlenius)  (Säv. Jani Uhlenius, san. Jarkko Laine) – 2'14
# "Rakkauskävelyllä" (beat, esittäjä: Rauli Badding Somerjoki)  (Säv./san. M. A. Numminen) – 2'15
# "Joulupukin juhannusyö" (foksi, esittäjä: M. A. Numminen)  (Säv. Jani Uhlenius, san. Jarkko Laine) – 1'17
# "Jouluyö, taikayö" (country rock, esittäjä: Markku Into ja Intomielet)  (Säv./san. Markku Into) – 2'37
# "Sateinen joulukuu" (foksi, esittäjä: Rauli Badding Somerjoki)  (Säv. Rauli Somerjoki, san. Jarkko Laine) – 3'05
# "Joulumuunnelmia -71" (jatsi, esittäjä: Sinikka Sokka)  (Säv. Jani Uhlenius, san. Pentti Saaritsa) – 2'44

## Muuta
* Albumin kansilehdessä on Hannu Taanilan kirjoittama esittely, sekä humoristinen lista Taanilan tekstissä esiintyvistä vierasperäisistä sanoista.
* Albumin takakannessa on M. A. Nummisen tekemä piirros nimeltään "Parraton joulupukki ojentaa menninkäisen hätkähtyneelle isoäidille".

## Lähteet
* http://pomus.net/001616

### Viitteet
Daniele Righi

**Daniele Righi** (s. 28. maaliskuuta 1976 Colle di Val d'Elsa) on italialainen maantiepyöräilijä. Hän edusti koko ammattilaisuransa, vuodet 2003–2012 Lampre-tallia. Hän ajoi useaan kertaan Ranskan, Italian ja Espanjan ympäriajon, mutta ei saavuttanut ammattilaisurallaan yhtään voittoa.

## Lähteet
*Profiili Cycling Archives -sivustolla
Saint-Martin-des-Champs (Finistère)

**Saint-Martin-des-Champs** on kunta Finistèren departementissa Bretagnen hallintoalueella Ranskassa. Kunnassa oli 4 709 asukasta vuoden 1999 väestönlaskennassa. Saint-Martin-des-Champsin pinta-ala on 16 neliökilometriä.

Saint-Martin-des-Champs on osa Morlaixin kaupunkiseutua (*Communauté d'agglomération du Pays de Morlaix*).

## Lähteet

## Aiheesta muualla
Barbezieux-Saint-Hilaire

**Barbezieux-Saint-Hilaire** on kunta Charenten departementissa Poitou-Charentesin hallintoalueella Ranskassa. Kunnassa oli 4 819 asukasta vuoden 1999 väestönlaskennassa. Barbezieux-Saint-Hilairen pinta-ala on 27 neliökilometriä.

## Lähteet

## Aiheesta muualla
Champniers (Charente)

**Champniers** on kunta Charenten departementissa Poitou-Charentesin hallintoalueella Ranskassa. Kunnassa oli 4 604 asukasta vuoden 1999 väestönlaskennassa. Champniersin pinta-ala on 45 neliökilometriä.

## Lähteet
Confolens

**Confolens** on kunta keskisessä Ranskassa Charenten departementissa Uuden-Akvitanian alueella.

## Historia
1. tammikuuta 2016 naapurikunta Saint-Germain-de-Confolens liitettiin Confolensin kuntaan.

## Lähteet

## Aiheesta muualla
Constance Binney

**Constance Binney** (28. kesäkuuta 1896 – 15. marraskuuta 1989) oli yhdysvaltalainen näyttelijä ja tanssija. Hän esiintyi sekä teatterissa että elokuvissa; hänellä on ansioistaan tähti Hollywood Walk of Famella.

Binneyn sisko oli näyttelijä Faire Binney.

## Aiheesta muualla

*
Chassenon

**Chassenon** on kunta Charente departementissa Poitou-Charentesin hallintoalueella Ranskassa. Kunnassa oli 903 asukasta vuoden 1999 väestönlaskennassa. Chassenonin pinta-ala on 23 neliökilometriä.

## Lähteet
Faire Binney

**Faire Binney** (20. elokuuta 1898 – 28. elokuuta 1957) oli yhdysvaltalainen näyttelijä. Hän oli tunnetumman Constance Binneyn sisko, mutta ansioitunut esiintyjä itsekin. Hänellä oli useita elokuvarooleja 1910-luvun lopussa sekä 1920-luvun alussa, ja hän sai pieniä osia vielä 1950-luvun vuosina.

## Aiheesta muualla
*
Mesnac

**Mesnac** on kunta Charenten departementissa Uuden-Akvitanian hallintoalueella Ranskassa. Kunnassa oli 332 asukasta vuoden 1999 väestönlaskennassa. Mesnacin pinta-ala on seitsemän neliökilometriä.

## Lähteet